KIRJALLINEN KYSYMYS E-2742/00 esittäjä(t): Monica Frassoni (Verts/ALE) komissiolle. Vuosien 2000‐2006 alueelliseen kehitysohjelmaan liittyvä investointimahdollisuus Sardiniassa ja ilmassa kulkevat suurjännitteiset voimansiirtolinjat Molentergius-järven läheisyydessä Sardiniassa.



Virallinen lehti nro 136 E , 08/05/2001 s. 0082 - 0083



KIRJALLINEN KYSYMYS E-2742/00 esittäjä(t): Monica Frassoni (Verts/ALE) komissiolle (1. syyskuuta 2000) Aihe: Vuosien 20002006 alueelliseen kehitysohjelmaan liittyvä investointimahdollisuus Sardiniassa ja ilmassa kulkevat suurjännitteiset voimansiirtolinjat Molentergius-järven läheisyydessä Sardiniassa Energian ja kaasun toimittamisesta vastaavien viranomaisten mukaan Sardinian sähkönjakelupalvelut toimivat erittäin huonosti. Alue on yksi Italian alueista, missä sähkökatkot ovat yleisimpiä ja kestävät pisimpään. Suunnitteilla on energiapoliittisia toimia, jotka liittyvät alueelliseen kehitysohjelmaan vuosiksi 20002006. Millaisia investointeja komissio aikoo kohdentaa Sardiniaan korjatakseen tilannetta (alueella on liian vähän voimalaitoksia, 15000 voltin TM-linjoja, pienjännitevoimaloita ja -linjoja) sardinialaista maisemaa ja ympäristöä pilaamatta? Kuinka monta prosenttia energiapoliittisista resursseista varataan uusiutuviin energialähteisiin? Kuinka monta prosenttia energiatarpeesta olisi katettava uusiutuvilla energialähteillä vuosien 20002006 alueellisen kehitysohjelman loppuun mennessä? Ramsarin yleissopimuksella suojellun Molentergius-järven alueella kulkee kaksi 150 000 voltin suurjännitelinjaa, jotka ympäristöjärjestöjen vastustuksesta huolimatta merkitsevät uhkaa alueen linnustolle, etenkin flamingoille. Toisaalla Sardiniassa, Pitze Serrassa Quartussa (S. Elena) ja Serra Seccassa Sassarissa, samantyyppiset voimansiirtolinjat halkovat asuinalueita. Voiko komissio ryhtyä toimiin, jotta rakennerahastojen varoin rahoitettavasta alueellisesta kehitysohjelmasta vuosiksi 20002006 olisi mahdollista saada tukea energiapoliittisiin toimiin ilmassa kulkevien voimansiirtolinjojen poistamiseksi ja niiden korvaamiseksi maanalaisilla kaapeleilla ympäristöllisesti herkillä alueilla, kuten Molentergius-järvellä? Michel Barnier'n komission puolesta antama vastaus (30. lokakuuta 2000) Komissio on tietoinen Sardinian energia-alan jälkeenjääneestä tilanteesta. Yhteisön tukikehyksen tavoitteeseen 1 jaksolla 2000-2006 kuuluvien Italian alueiden osalta Sardiniaa koskevassa alueellisessa toimenpideohjelmassa (ATO) on tätä varten vahvistettu tämän alan toimintalinjat, jotka koskevat erityisesti uusiutuvien energialähteiden kehittämistä ja energiansäästötoimien kysynnän tukemista. Nämä toimintalinjat on toistettu toimintalinjan Luonnonvarat toimenpiteessä 1.6, joka pyrkii tukitoimien osarahoitukseen aurinkoenergian, vesi- ja tuulivoiman ja biomassaenergian aloilla. Ilmoitettu tavoite on tällä tavoin tuotetun energian määrän kaksinkertaistaminen ennen vuotta 2010 (nykyisestä 2 prosentista 4 prosenttiin). Rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) säännösten mukaisesti tällä toimenpiteellä saavutettavien tavoitteiden konkreettinen toteutus, ja siihen myönnetyt rahoitusvarat täsmennetään ohjelma-asiakirjan täydennyksen yhteydessä. Komissiolle on myös tiedotettu Molentergius-järven ongelmasta. Tätä varten toimintalinjan Luonnonvarat toimenpiteessä 1.5 pyritään suurjännitelinjojen vaikutuksen pienentämiseen erityisen herkillä alueilla (Natura 2000 -verkko). (1) EYVL L 161, 26.6.1999.